CELEX: 42006X1124(02)
Language: el
Date: 2006-11-24 00:00:00
Title: Κανονισμός αριθ. 59 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΟΗΕ) — Ενιαίες διατάξεις σχετικά με την έγκριση ανταλλακτικών σιγαστήρων εξάτμισης

24.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 326/43
            
         Κανονισμός αριθ. 59 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΟΗΕ) — Ενιαίες διατάξεις σχετικά με την έγκριση ανταλλακτικών σιγαστήρων εξάτμισης
   1.   ΠΕΔΙΟ ΕΦΑΡΜΟΓΗΣ
   Ο παρών κανονισμός περιέχει διατάξεις που αφορούν την έγκριση σιγαστήρων εξάτμισης ή των στοιχείων των εν λόγω συστημάτων που προορίζονται να τοποθετηθούν σε έναν ή περισσότερους συγκεκριμένους τύπους μηχανοκίνητων οχημάτων των κατηγοριών M1 και N1
       (1) ως ανταλλακτικά.
   2.   ΟΡΙΣΜΟΙ
   Για τους σκοπούς του παρόντος κανονισμού, νοούνται ως:
   
               2.1.
            
            
               «Σιγαστήρας» ένα πλήρες σύνολο στοιχείων αναγκαίων για τη μείωση του θορύβου που παράγει η εξάτμιση του κινητήρα ενός οχήματος·
            
         
               2.2.
            
            
               «Στοιχείο σιγαστήρα» ένα από τα επιμέρους δομικά μέρη των οποίων το σύνολο σχηματίζει τη διάταξη εξάτμισης (π.χ. ο σιγαστήρας αυτός καθαυτός, ο θάλαμος εκτόνωσης, ο συντονιστής)·
            
         
               2.3.
            
            
               «Σιγαστήρας διαφορετικού τύπου» ένας σιγαστήρας που διαφέρει σημαντικά ως προς τα εξής:
            
         
               2.3.1.
            
            
               τα στοιχεία του φέρουν διαφορετικά εμπορικά ή κατασκευαστικά σήματα,
            
         
               2.3.2.
            
            
               τα χαρακτηριστικά των υλικών που συγκροτούν κάποιο στοιχείο του ή τα στοιχεία έχουν διαφορετικό σχήμα ή μέγεθος –τυχόν αλλαγή στη διαδικασία επιμετάλλωσης (γαλβανισμός, επικάλυψη με αλουμίνιο κ.λπ.) δεν θεωρείται ότι συνεπάγεται διαφορετικό τύπο,
            
         
               2.3.3.
            
            
               οι αρχές λειτουργίας ενός τουλάχιστον στοιχείου διαφέρουν,
            
         
               2.3.4.
            
            
               τα στοιχεία του συνδυάζονται διαφορετικά·
            
         
               2.4.
            
            
               Ως «ανταλλακτικός σιγαστήρας ή στοιχείο ανταλλακτικού σιγαστήρα» κάθε στοιχείο του συστήματος εξάτμισης που ορίζεται στο ανωτέρω σημείο 2.1, το οποίο προορίζεται να χρησιμοποιηθεί σε ένα όχημα και είναι διαφορετικό από το στοιχείο του τύπου με το οποίο ήταν εξοπλισμένο το εν λόγω όχημα, όταν υποβλήθηκε αίτηση για τη χορήγηση έγκρισης τύπου σύμφωνα με τον παρόντα κανονισμό·
            
         
               2.5.
            
            
               Ως «έγκριση ενός ανταλλακτικού σιγαστήρα ή στοιχείου ανταλλακτικού σιγαστήρα» η έγκριση του συνόλου ή ενός στοιχείου ανταλλακτικού σιγαστήρα που προσαρμόζεται σε έναν ή περισσότερους συγκεκριμένους τύπους μηχανοκίνητων οχημάτων, όσον αφορά τον περιορισμό της στάθμης θορύβου τους·
            
         
               2.6.
            
            
               Ως «τύπος οχήματος» μια κατηγορία μηχανοκίνητων οχημάτων που δεν παρουσιάζουν μεταξύ τους ουσιαστικές διαφορές ως προς:
            
         
               2.6.1.
            
            
               τις γραμμές και τα υλικά κατασκευής του αμαξώματος (ιδίως του διαμερίσματος του κινητήρα και της ηχομόνωσής του),
            
         
               2.6.2.
            
            
               το μήκος και το πλάτος του οχήματος,
            
         
               2.6.3.
            
            
               τον τύπο του κινητήρα (επιβαλλόμενης ανάφλεξης, ανάφλεξης με συμπίεση, δίχρονος ή τετράχρονος, με παλινδρομικό ή περιστροφικό έμβολο), το πλήθος και τη χωρητικότητα των κυλίνδρων, το πλήθος των εξαεριωτήρων, τη διάταξη των βαλβίδων, τη μέγιστη ιπποδύναμη και τον αντίστοιχο αριθμό στροφών (στροφές ανά λεπτό) κ.λπ.,
            
         
               2.6.4.
            
            
               τον αριθμό και τις σχέσεις μετάδοσης του κιβωτίου ταχυτήτων,
            
         
               2.6.5.
            
            
               το πλήθος, τον τύπο και τη διάταξη των συστημάτων εξάτμισης, και
            
         
               2.6.6.
            
            
               το πλήθος, τον τύπο και τη διάταξη των συστημάτων εισαγωγής.
            
         3.   ΑΙΤΗΣΗ ΓΙΑ ΧΟΡΗΓΗΣΗ ΕΓΚΡΙΣΗΣ
   
               3.1.
            
            
               Η αίτηση για τη χορήγηση έγκρισης ενός ανταλλακτικού σιγαστήρα ή στοιχείων ανταλλακτικού σιγαστήρα υποβάλλονται από τον κατασκευαστή τους ή από το δεόντως εξουσιοδοτημένο αντιπρόσωπό του.
            
         
               3.2.
            
            
               Συνοδεύεται από τα παρακάτω έγγραφα εις τριπλούν και τα ακόλουθα στοιχεία:
            
         
               3.2.1.
            
            
               περιγραφή του (των) τύπου(-ων) οχήματος(-ων) στον (στους) οποίο(-ους) προορίζεται(-ονται) να τοποθετηθεί(-ούν) το σύστημα ή τα στοιχεία του όσον αφορά τα σημεία που αναφέρονται στο ανωτέρω σημείο 2.6. Πρέπει να αναφέρονται οι αριθμοί ή/και τα σύμβολα που ταυτοποιούν τον τύπο του κινητήρα και τον τύπο του οχήματος, καθώς και ο αριθμός έγκρισης τύπου του οχήματος, εάν αυτό κρίνεται απαραίτητο,
            
         
               3.2.2.
            
            
               περιγραφή του συναρμολογούμενου ανταλλακτικού σιγαστήρα, όπου να φαίνεται η σχετική θέση κάθε στοιχείου του σιγαστήρα, μαζί με οδηγίες συναρμολόγησης,
            
         
               3.2.3.
            
            
               λεπτομερή σχέδια κάθε στοιχείου, έτσι ώστε το τελευταίο να δύναται να εντοπίζεται και να αναγνωρίζεται ευχερώς, και ένδειξη των υλικών που χρησιμοποιήθηκαν.
            
         
               3.3.
            
            
               Κατόπιν αίτησης της τεχνικής υπηρεσίας που διεξάγει τις δοκιμές έγκρισης, ο κατασκευαστής του σιγαστήρα υποβάλλει:
            
         
               3.3.1.
            
            
               δύο δείγματα του σιγαστήρα ή των στοιχείων σιγαστήρα που υποβάλλονται προς έγκριση,
            
         
               3.3.2.
            
            
               δείγμα του αρχικού σιγαστήρα που διέθετε το όχημα, όταν είχε υποβληθεί η έγκριση τύπου του οχήματος,
            
         
               3.3.3.
            
            
               όχημα αντιπροσωπευτικό του τύπου στον οποίο προορίζεται να τοποθετηθεί ο σιγαστήρας· το όχημα αυτό, όταν μετρώνται οι εκπομπές θορύβου του σύμφωνα με τις μεθόδους που περιγράφονται στα σημεία του παραρτήματος 3 του κανονισμού αριθ. 51, πρέπει να ικανοποιεί τις ακόλουθους όρους:
            
         
               3.3.3.1.
            
            
               όταν το όχημα βρίσκεται σε κίνηση, η στάθμη θορύβου του δεν πρέπει να υπερβαίνει το όριο που ίσχυε για την κατηγορία του οικείου οχήματος, όταν εγκρίθηκε ο τύπος οχήματος στον οποίο ανήκει· επιπλέον, δεν πρέπει να υπερβαίνει κατά πάνω από 3 dB(A) τη στάθμη θορύβου που προβλέπεται στην έγκριση του τύπου στον οποίο ανήκει το όχημα,
            
         
               3.3.3.2.
            
            
               όταν το όχημα βρίσκεται σε στάση, η στάθμη θορύβου του δεν πρέπει να υπερβαίνει κατά πάνω από 3 dB (A) την τιμή αναφοράς που αναφέρεται στην έγκριση του τύπου στον οποίο ανήκει το όχημα·
            
         
               3.3.4.
            
            
               Έναν χωριστό κινητήρα που να έχει τουλάχιστον τον ίδιο κυλινδρισμό και την ίδια ισχύ με τον κινητήρα του ανωτέρω οχήματος.
            
         4.   ΣΗΜΑΝΣΕΙΣ
   
               4.1.
            
            
               Το κάθε στοιχείο του ανταλλακτικού σιγαστήρα, με εξαίρεση τις σωληνώσεις και τα παρελκόμενα στερέωσης, πρέπει να φέρει:
            
         
               4.1.1.
            
            
               την εμπορική επωνυμία ή το εμπορικό σήμα του κατασκευαστή του ανταλλακτικού σιγαστήρα ή των στοιχείων του,
            
         
               4.1.2.
            
            
               την εμπορική περιγραφή του κατασκευαστή.
            
         
               4.2.
            
            
               Οι εν λόγω σημάνσεις πρέπει να είναι ευανάγνωστες και ανεξίτηλες.
            
         5.   ΕΓΚΡΙΣΗ
   
               5.1.
            
            
               Εάν ο τύπος ανταλλακτικού σιγαστήρα για τον οποίο υποβάλλεται αίτηση χορήγησης έγκρισης βάσει του παρόντος κανονισμού ικανοποιεί τις απαιτήσεις του σημείου 6 που ακολουθεί, χορηγείται έγκριση για το συγκεκριμένο τύπο σιγαστήρα.
            
         
               5.2.
            
            
               Για κάθε τύπο που εγκρίνεται χορηγείται αριθμός έγκρισης. Τα δύο πρώτα ψηφία του (προς το παρόν 00 για τον κανονισμό στην αρχική του μορφή) δηλώνουν τη σειρά τροποποιήσεων που ενσωματώνουν τις πιο πρόσφατες μείζονες τεχνικές τροποποιήσεις που πραγματοποιήθηκαν στον κανονισμό κατά την έκδοση της έγκρισης. Το ίδιο συμβαλλόμενο μέρος δεν επιτρέπεται να χορηγήσει τον ίδιο αριθμό έγκρισης σε άλλο τύπο ανταλλακτικού σιγαστήρα ή στοιχείο του που έχει σχεδιαστεί για τον (τους) ίδιο(-ους) τύπο(-ους) οχήματος.
            
         
               5.3.
            
            
               Στα συμβαλλόμενα μέρη της συμφωνίας που εφαρμόζουν τον παρόντα κανονισμό κοινοποιείται η έγκριση ή η απόρριψη της χορήγησης έγκρισης του ανταλλακτικού σιγαστήρα ή στοιχείων του σύμφωνα με τον παρόντα κανονισμό, μέσω εντύπου που ακολουθεί το υπόδειγμα του παραρτήματος 1 του παρόντος κανονισμού και σχεδίων του σιγαστήρα ή των στοιχείων του που υποβάλλονται από τον αιτούντα για έγκριση, σε μέγεθος όχι μεγαλύτερο του A4 (210 x 297 mm) ή διπλωμένο έτσι ώστε να επιτυγχάνεται το εν λόγω μέγεθος και σε κατάλληλη κλίμακα.
            
         
               5.4.
            
            
               Σε κάθε στοιχείο του σιγαστήρα που είναι σύμφωνος με τύπο εγκεκριμένο βάσει του παρόντος κανονισμού τοποθετείται διεθνές σήμα έγκρισης αποτελούμενο από:
            
         
               5.4.1.
            
            
               κύκλο ο οποίος περικλείει το γράμμα «E», ακολουθούμενο από το διακριτικό αριθμό της χώρας που χορήγησε την έγκριση (2)·
            
         
               5.4.2.
            
            
               τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που προβλέπεται στο σημείο 5.4.1.
            
         
               5.4.3.
            
            
               Ο αριθμός έγκρισης όπως και η μέθοδος που χρησιμοποιήθηκε για τις δοκιμές έγκρισης αναφέρονται στο έντυπο της έγκρισης.
            
         
               5.5.
            
            
               Το σήμα έγκρισης πρέπει να είναι ευανάγνωστο και ανεξίτηλο όταν ο σιγαστήρας τοποθετείται στο όχημα.
            
         
               5.6.
            
            
               Ένα στοιχείο μπορεί να φέρει περισσότερους από έναν αριθμούς έγκρισης, εάν έχει εγκριθεί ως μέρος για πάνω από έναν ανταλλακτικούς σιγαστήρες· στην περίπτωση αυτή, δεν χρειάζεται να επαναλαμβάνεται ο κύκλος. Στο παράρτημα 2 του παρόντος κανονισμού παρατίθεται ένα παράδειγμα της διάταξης του σήματος έγκρισης.
            
         6.   ΠΡΟΔΙΑΓΡΑΦΕΣ
   6.1.   Γενικές προδιαγραφές
   
               6.1.1.
            
            
               Ο ανταλλακτικός σιγαστήρας, η εξάτμιση ή τα στοιχεία του πρέπει να έχουν σχεδιαστεί, κατασκευαστεί και να είναι ικανά να συναρμοστούν έτσι ώστε να εξασφαλίζεται ότι το όχημα τηρεί τις διατάξεις του παρόντος κανονισμού υπό συνήθεις συνθήκες χρήσης, παρά τους κραδασμούς που τυχόν υφίσταται.
            
         
               6.1.2.
            
            
               Οι σιγαστήρες ή τα στοιχεία σιγαστήρων πρέπει να έχουν σχεδιαστεί, κατασκευαστεί και να είναι ικανά να συναρμοστούν κατά τρόπο ώστε να παρουσιάζουν εύλογη αντοχή στα φαινόμενα διάβρωσης στα οποία υπόκεινται, συνεκτιμουμένων των συνθηκών χρήσης του οχήματος.
            
         6.2.   Προδιαγραφές σχετικά με τη στάθμη θορύβου
   
               6.2.1.
            
            
               Η απόδοση του ανταλλακτικού σιγαστήρα ή στοιχείου σιγαστήρα όσον αφορά το θόρυβο εξακριβώνεται με τις μεθόδους που περιγράφονται στα σημεία 3.1 και 3.2 του παραρτήματος 3 του κανονισμού αριθ. 51. Με τον ανταλλακτικό σιγαστήρα ή στοιχείο σιγαστήρα τοποθετημένο επί του οχήματος του ανωτέρω σημείου 3.3.3, οι λαμβανόμενες με τη χρήση των δύο μεθόδων (όχημα σε στάση και σε κίνηση) τιμές θορύβου πρέπει να πληρούν έναν από τους ακόλουθους όρους:
            
         
               6.2.1.1.
            
            
               να μην υπερβαίνουν τις τιμές που λήφθηκαν όταν για τον υπόψη τύπο οχήματος υποβλήθηκε αίτηση έγκρισης τύπου,
            
         
               6.2.1.2.
            
            
               να μην υπερβαίνουν τις μετρούμενες τιμές θορύβου στο όχημα του ανωτέρω σημείου 6.2.1 που είναι εξοπλισμένο με σιγαστήρα εξάτμισης αντίστοιχου προς εκείνον που είχε τοποθετηθεί στο όχημα κατά την υποβολή αίτησης έγκρισης τύπου.
            
         6.3.   Μέτρηση των επιδόσεων του οχήματος
   
               6.3.1.
            
            
               Ο ανταλλακτικός σιγαστήρας ή στοιχείο σιγαστήρα πρέπει να εξασφαλίζουν στο όχημα επιδόσεις συγκρίσιμες προς εκείνες που επιτυγχάνονταν με το ή τα στοιχεία του με το (τα) οποίο(-α) ήταν εξοπλισμένο εκ κατασκευής το όχημα.
            
         
               6.3.2.
            
            
               Ο ανταλλακτικός σιγαστήρας ή, ανάλογα με την επιλογή του κατασκευαστή, τα στοιχεία του σιγαστήρα συγκρίνεται(-ονται) με το σιγαστήρα ή τα στοιχεία του εν λόγω σιγαστήρα, ομοίως καινούργια, όπως εκείνα με τα οποία ήταν εξοπλισμένο εκ κατασκευής το όχημα, τα οποία συναρμόζονται με τη σειρά τους στο όχημα του ανωτέρω σημείου 3.3.3.
            
         
               6.3.3.
            
            
               Η επαλήθευση γίνεται με μέτρηση της αντίθλιψης σύμφωνα με το παρακάτω σημείο 6.3.4. Η μετρούμενη τιμή με τον ανταλλακτικό σιγαστήρα δεν πρέπει να υπερβαίνει κατά ποσοστό πέραν του 25 % τη μετρούμενη τιμή με το σιγαστήρα που τοποθετείται εκ κατασκευής στο όχημα υπό τις παρακάτω αναφερόμενες συνθήκες.
            
         6.3.4.   Μέθοδος δοκιμής
   6.3.4.1.   Μέθοδος δοκιμής με κινητήρα
   Οι μετρήσεις πρέπει να διενεργούνται στον κινητήρα του ανωτέρω σημείου 3.3.4 συζευγμένο με δυναμομετρική πέδη. Με τον επιταχυντή πλήρως ανοικτό, η εξέδρα δοκιμών ρυθμίζεται έτσι ώστε να επιτυγχάνονται στροφές κινητήρα (S) αντιστοιχούσες στη μέγιστη ισχύ του. Για τη μέτρηση της αντίθλιψης, η απόσταση από το συλλέκτη της εξαγωγής στην οποία λαμβάνεται η πίεση αναφέρεται στο παράρτημα 4 του παρόντος κανονισμού.
   6.3.4.2.   Μέθοδος δοκιμής με όχημα
   Οι μετρήσεις πρέπει να διενεργούνται στο όχημα του ανωτέρω σημείου 3.3.3.
   Η δοκιμή εκτελείται:
   
                
            
            
               είτε στο δρόμο,
            
         
                
            
            
               είτε σε δυναμομετρική εξέδρα με κυλίνδρους.
            
         Με τον επιταχυντή πλήρως ανοικτό, ο κινητήρας πρέπει να αναλάβει φορτίο ώστε να αποκτήσει τον αριθμό στροφών (S) που αντιστοιχεί στη μέγιστη ισχύ του.
   Για τη μέτρηση της αντίθλιψης, η απόσταση από το συλλέκτη της εξαγωγής στην οποία λαμβάνεται η πίεση αναφέρεται στο παράρτημα 4 του παρόντος κανονισμού.
   6.4.   Συμπληρωματικές προδιαγραφές για σιγαστήρες ή στοιχεία σιγαστήρων πεπληρωμένα με ινώδη υλικά
   Απορροφητικά ινώδη υλικά μπορούν να χρησιμοποιούνται σε σιγαστήρες ή στοιχεία σιγαστήρων μόνον εφόσον εξασφαλίζεται με τα κατάλληλα μέσα σχεδιασμού και κατασκευής η επαρκής αποτελεσματικότητα του σιγαστήρα σε συνθήκες κυκλοφορίας, έτσι ώστε να τηρούνται οι ισχύοντες κανονισμοί. Παρόμοιοι σιγαστήρες κρίνονται αποτελεσματικοί σε συνθήκες κυκλοφορίας εάν τα καυσαέρια δεν έρχονται σε επαφή με τα ινώδη υλικά ή εάν οι τιμές ακουστικής πίεσης συμμορφώνονται με τις διατάξεις του ανωτέρω σημείου 6.2, αφότου αφαιρεθούν από το σιγαστήρα τα απορροφητικά υλικά και αυτός δοκιμαστεί σε όχημα σύμφωνα με τις διαδικασίες των σημείων 3.1 και 3.2 του παραρτήματος 3 του κανονισμού αριθ. 51.
   Σε περίπτωση που ικανοποιείται η προϋπόθεση αυτή, ο πλήρης σιγαστήρας υποβάλλεται σε συμβατική προετοιμασία για την οποία χρησιμοποιούνται μία από τις τρεις εγκαταστάσεις και διαδικασίες που περιγράφονται παρακάτω. Στις περιπτώσεις που χρησιμοποιείται η περιγραφόμενη στο ανωτέρω σημείο 6.2.1.2 διαδικασία, ο καταθέτων την αίτηση έγκρισης μπορεί να ζητήσει την προετοιμασία ή την κένωση του αρχικού σιγαστήρα.
   6.4.1.   Λειτουργία σε συνεχή πορεία 10 000 km
   
               6.4.1.1.
            
            
               Το ήμισυ περίπου της εν λόγω λειτουργίας συνίσταται σε οδήγηση εντός πόλεως, ενώ το υπόλοιπο ήμισυ σε μετακινήσεις μακράς απόστασης με υψηλή ταχύτητα: ο κύκλος λειτουργίας σε συνεχή πορεία δύναται να αντικατασταθεί από αντίστοιχο πρόγραμμα σε αυτοκινητοδρόμιο.
            
         
               6.4.1.2.
            
            
               Οι ανωτέρω δύο συνθήκες οδήγησης πρέπει να εναλλάσσονται αρκετές φορές.
            
         
               6.4.1.3.
            
            
               Το πλήρες πρόγραμμα δοκιμών πρέπει να περιλαμβάνει τουλάχιστον δέκα στάσεις τρίωρης και άνω διάρκειας προκειμένου να αναπαράγονται τα τυχόν συμβαίνοντα φαινόμενα ψύξης και συμπύκνωσης.
            
         6.4.2.   Προετοιμασία σε κλίνη δοκιμών
   
               6.4.2.1.
            
            
               Ο σιγαστήρας πρέπει να συναρμοστεί στον κινητήρα, ο οποίος είναι συζευγμένος με δυναμομετρική πέδη, με τη βοήθεια εξαρτημάτων σειράς και σύμφωνα με τις οδηγίες του κατασκευαστή του οχήματος.
            
         
               6.4.2.2.
            
            
               Η δοκιμή εκτελείται σε έξι εξάωρους χρονικούς κύκλους με ενδιάμεσες μεταξύ τους στάσεις δωδεκάωρης τουλάχιστον διάρκειας προκειμένου να αναπαράγονται τα τυχόν συμβαίνοντα φαινόμενα ψύξης και συμπύκνωσης.
            
         
               6.4.2.3.
            
            
               Στη διάρκεια εκάστου εξάωρου κύκλου, ο κινητήρας λειτουργεί διαδοχικά υπό τις εξής συνθήκες:
               
                           1.
                        
                        
                           επί πεντάλεπτο στις στροφές βραδυπορείας,
                        
                     
                           2.
                        
                        
                           επί μία ώρα στο 75 % των μέγιστων στροφών (S) υπό 25 % φορτίο,
                        
                     
                           3.
                        
                        
                           επί μία ώρα στο 75 % των μέγιστων στροφών (S) υπό 50 % φορτίο,
                        
                     
                           4.
                        
                        
                           επί δεκάλεπτο στο 75 % των μέγιστων στροφών (S) υπό πλήρες φορτίο,
                        
                     
                           5.
                        
                        
                           επί δεκαπεντάλεπτο στις μέγιστες στροφές (S) υπό 50 % φορτίο,
                        
                     
                           6.
                        
                        
                           επί τριαντάλεπτο στις μέγιστες στροφές (S) υπό 25 % φορτίο.
                        
                     Τα έξι στάδια έχουν τρίωρη συνολική διάρκεια.
               Κάθε κύκλος περιλαμβάνει δύο σειρές των έξι ανωτέρω σταδίων.
            
         
               6.4.2.4.
            
            
               Στη διάρκεια της δοκιμής, ο σιγαστήρας δεν πρέπει να ψύχεται από ρεύμα βεβιασμένης κυκλοφορίας με το οποίο προσομοιώνεται η συνήθης ροή αέρα γύρω από το όχημα. Ωστόσο, εφόσον το ζητήσει ο κατασκευαστής, ο σιγαστήρας δύναται να ψύχεται προκειμένου να μη σημειώνεται υπέρβαση της θερμοκρασίας που παρατηρείται στο στόμιο εισόδου, όταν το όχημα κινείται με τη μέγιστη ταχύτητα.
            
         6.4.3.   Προετοιμασία με παλμούς
   Η εξάτμιση ή τα στοιχεία εξάτμισης συναρμόζεται(-ονται) στο όχημα που αναφέρεται στο ανωτέρω σημείο 3.3.3 ή στον κινητήρα που αναφέρεται στο σημείο 3.3.4. Στην πρώτη περίπτωση, το όχημα πρέπει να τοποθετείται σε τράπεζα δυναμομετρικής πέδης με κυλίνδρους και στη δεύτερη ο κινητήρας πρέπει να τοποθετείται σε δυναμομετρική εξέδρα δοκιμών. Το συγκρότημα δοκιμής τοποθετείται στο στόμιο εξόδου του συστήματος εξάτμισης.
   6.4.3.1.   Συγκρότημα δοκιμής
   
   Το συγκρότημα δοκιμής, λεπτομερές διάγραμμα του οποίου παρατίθεται στο παράρτημα 3 του παρόντος κανονισμού, τοποθετείται στο στόμιο εξόδου του συστήματος εξάτμισης. Είναι αποδεκτός οποιοσδήποτε άλλος εξοπλισμός που παρέχει συγκρίσιμα αποτελέσματα.
   6.4.3.2.   Μέθοδος δοκιμής
   
   
               6.4.3.2.1.
            
            
               Το συγκρότημα δοκιμής πρέπει να ρυθμίζεται κατά τρόπο ώστε η ροή των καυσαερίων να διακόπτεται και να αποκαθίσταται εναλλάξ 2 500 φορές μέσω βαλβίδας ταχείας επενέργειας.
            
         
               6.4.3.2.2.
            
            
               Η βαλβίδα πρέπει να ανοίγει όταν η πίεση των καυσαερίων, μετρούμενη σε 100 mm τουλάχιστον μετά τη φλάντζα εισόδου, φθάσει σε τιμή μεταξύ 0,35 και 0,40 bar. Η βαλβίδα πρέπει να ξανακλείνει όταν η ανωτέρω πίεση δεν αποκλίνει πλέον του 10 % της σταθεροποιημένης τιμής της, η οποία μετράται με τη βαλβίδα ανοικτή.
            
         
               6.4.3.2.3.
            
            
               Ο διακόπτης χρονικής καθυστέρησης ρυθμίζεται για τη διάρκεια απαγωγής των καυσαερίων που προκύπτει από τις διατάξεις του ανωτέρω σημείου 6.4.2.2.
            
         
               6.4.3.2.4.
            
            
               Ο αριθμός στροφών του κινητήρα πρέπει να είναι στο 75 % του αριθμού στροφών S υπό τις οποίες αποδίδεται η μέγιστη ισχύς του κινητήρα σύμφωνα με τον κατασκευαστή.
            
         
               6.4.3.2.5.
            
            
               Η ένδειξη ισχύος στο δυναμόμετρο πρέπει να είναι ίση προς το 50 % της ισχύος με πατημένο τελείως τον επιταχυντή, όταν η μέτρηση διενεργείται στο 75 % του αριθμού στροφών (S) του κινητήρα.
            
         
               6.4.3.2.6
            
            
               Κατά τη δοκιμή πρέπει να είναι πωματισμένες οι τυχόν οπές αποστράγγισης.
            
         
               6.4.3.2.7.
            
            
               Η δοκιμή πρέπει να ολοκληρωθεί εντός 48ώρου. Αν είναι ανάγκη, πρέπει ανά ώρα να διατίθεται ορισμένο χρονικό διάστημα για απόψυξη.
            
         
               6.4.3.2.8.
            
            
               Μετά την προετοιμασία, ελέγχεται η στάθμη θορύβου όπως προδιαγράφεται στο ανωτέρω σημείο 6.2.
            
         7.   ΕΠΕΚΤΑΣΗ ΕΓΚΡΙΣΗΣ
   Ο κατασκευαστής σιγαστήρων ή ο δεόντως εξουσιοδοτημένος εκπρόσωπός του μπορούν να ζητήσουν από τη διοικητική υπηρεσία που χορήγησε την έγκριση σιγαστήρα για έναν ή περισσότερους τύπους οχημάτων την επέκταση της έγκρισης σιγαστήρα σε άλλους τύπους οχημάτων. Η σχετική διαδικασία περιγράφεται στο ανωτέρω σημείο 3.
   Στα συμβαλλόμενα μέρη της συμφωνίας που εφαρμόζουν τον παρόντα κανονισμό κοινοποιείται η ειδοποίηση έγκρισης της επέκτασης (ή απόρριψης της επέκτασης) σύμφωνα με τη διαδικασία που προβλέπεται στο ανωτέρω σημείο 5.3.
   8.   ΤΡΟΠΟΠΟΙΗΣΗ ΤΟΥ ΤΥΠΟΥ ΤΟΥ ΣΙΓΑΣΤΗΡΑ
   
               8.1.
            
            
               Κάθε τροποποίηση του τύπου ανταλλακτικού σιγαστήρα πρέπει να κοινοποιείται στη διοικητική υπηρεσία που χορήγησε την έγκριση τύπου σιγαστήρα. Στη συνέχεια, το εν λόγω τμήμα μπορεί αναλόγως είτε:
            
         
               8.1.1.
            
            
               να θεωρήσει ότι οι τροποποιήσεις δεν είναι πιθανόν να επιφέρουν αξιόλογο δυσμενές αποτέλεσμα, ή
            
         
               8.1.2.
            
            
               να απαιτήσει επιπλέον πρακτικό δοκιμής από την υπεύθυνη για τη διεξαγωγή των δοκιμών τεχνική υπηρεσία.
            
         
               8.2.
            
            
               Η επιβεβαίωση ή άρνηση της έγκρισης, στην οποία καθορίζονται οι μεταβολές, κοινοποιείται διά της διαδικασίας που ορίζεται στο ανωτέρω σημείο 5.3 στα συμβαλλόμενα στη συμφωνία μέρη που εφαρμόζουν τον παρόντα κανονισμό.
            
         9.   ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   
               9.1.
            
            
               Κάθε ανταλλακτικός σιγαστήρας ή στοιχείο σιγαστήρα, που φέρει σήμα έγκρισης κατ' εφαρμογή του παρόντος κανονισμού, πρέπει να συμμορφώνεται με τον τύπο του εγκεκριμένου σιγαστήρα και να πληροί τις απαιτήσεις του ανωτέρω σημείου 6.
            
         
               9.2.
            
            
               Προκειμένου να επαληθεύεται η συμμόρφωση που αναφέρεται στο σημείο 9.1, διενεργούνται κατάλληλοι έλεγχοι της παραγωγής.
            
         
               9.3.
            
            
               Ο κάτοχος της έγκρισης οφείλει ειδικότερα:
            
         
               9.3.1.
            
            
               να διασφαλίζει την ύπαρξη διαδικασιών για τον αποτελεσματικό έλεγχο της ποιότητας των προϊόντων·
            
         
               9.3.2.
            
            
               να έχει πρόσβαση στον εξοπλισμό ελέγχου που είναι αναγκαίος για την εξακρίβωση της συμμόρφωσης εκάστου εγκρινόμενου τύπου·
            
         
               9.3.3.
            
            
               να διασφαλίσει ότι καταγράφονται τα δεδομένα των αποτελεσμάτων των δοκιμών και ότι τα έγγραφα των παραρτημάτων θα παραμένουν διαθέσιμα για χρονικό διάστημα που θα καθορίζεται από τη διοικητική υπηρεσία·
            
         
               9.3.4.
            
            
               να αναλύει τα αποτελέσματα κάθε είδους προϊόντος προκειμένου να διαπιστώσει και να διασφαλίσει τη σταθερότητα των χαρακτηριστικών του προϊόντος, λαμβάνοντας υπόψη τις αποκλίσεις της βιομηχανικής παραγωγής·
            
         
               9.3.5.
            
            
               να διασφαλίσει ότι για κάθε τύπο προϊόντος πραγματοποιούνται τουλάχιστον οι δοκιμές που προβλέπονται στο παράρτημα 5 σημείο 2 του παρόντος κανονισμού·
            
         
               9.3.6.
            
            
               να εξασφαλίζει ότι δείγματα ή δοκίμια που μαρτυρούν μη συμμόρφωση με τον ανάλογο τύπο δοκιμής θα οδηγούν στην επανάληψη της δειγματοληψίας και της δοκιμής. Για την αποκατάσταση της συμμόρφωσης της αντίστοιχης παραγωγής πρέπει να λαμβάνονται όλα τα απαραίτητα μέτρα·
            
         
               9.4.
            
            
               Η αρμόδια αρχή που χορήγησε την έγκριση τύπου δύναται ανά πάσα στιγμή να επαληθεύει την εφαρμοζόμενη σε κάθε μονάδα παραγωγής μέθοδο ελέγχου της πιστότητας.
            
         
               9.4.1.
            
            
               Σε κάθε επιθεώρηση, τα βιβλία δοκιμών και τα αρχεία παρακολούθησης της παραγωγής πρέπει να παρουσιάζονται στον επιθεωρητή που πραγματοποιεί έλεγχο.
            
         
               9.4.2.
            
            
               Ο επιθεωρητής δύναται να λάβει τυχαία δείγματα που θα υποβληθούν σε δοκιμή στο εργαστήριο του κατασκευαστή. Ο ελάχιστος αριθμός δειγμάτων καθορίζεται σύμφωνα με τα αποτελέσματα της επαλήθευσης του ίδιου του κατασκευαστή.
            
         
               9.4.3.
            
            
               Όταν τα επίπεδα ποιότητας εμφανίζονται ανεπαρκή ή όταν εμφανίζεται απαραίτητη η επαλήθευση της εγκυρότητας των δοκιμών που διεξήχθησαν κατ' εφαρμογή του ανωτέρω σημείου 9.4.2, ο επιθεωρητής θα επιλέγει δείγματα, τα οποία θα αποστέλλονται στην τεχνική υπηρεσία που διεξήγαγε τις δοκιμές έγκρισης τύπου.
            
         
               9.4.4.
            
            
               Η αρμόδια αρχή δύναται να διεξάγει οποιαδήποτε δοκιμή προβλέπεται από τον παρόντα κανονισμό.
            
         
               9.4.5.
            
            
               Η κανονική συχνότητα επιθεωρήσεων από την αρμόδια αρχή θα είναι μία κάθε δύο έτη. Αν στο πλαίσιο ενός των ανωτέρω ελέγχων διαπιστωθούν ελλείψεις, η αρμόδια αρχή λαμβάνει κάθε αναγκαίο μέτρο για την αποκατάσταση, το ταχύτερο δυνατό, της συμμόρφωσης της παραγωγής.
            
         10.   ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   
               10.1.
            
            
               Η έγκριση που χορηγείται σε τύπο σιγαστήρα σύμφωνα με τον παρόντα κανονισμό μπορεί να ανακληθεί εάν δεν πληρούνται οι απαιτήσεις που ορίζονται στο ανωτέρω σημείο 9 ή εάν ο σιγαστήρας ή στοιχεία σιγαστήρα απέτυχε(-αν) στους ελέγχους που προσδιορίζονται στο ανωτέρω σημείο 9.2.
            
         
               10.2.
            
            
               Αν κάποιο από τα συμβαλλόμενα μέρη που εφαρμόζει τον παρόντα κανονισμό ανακαλέσει μια έγκριση την οποία είχε προηγουμένως χορηγήσει, θα γνωστοποιήσει πάραυτα την εν λόγω ενέργεια στα υπόλοιπα συμβαλλόμενα μέρη της σύμβασης που εφαρμόζουν τον παρόντα κανονισμό, μέσω ενός αντιγράφου του εντύπου έγκρισης το οποίο στο τέλος θα φέρει, υπογεγραμμένη και χρονολογημένη, την ένδειξη «ΑΝΑΚΛΗΣΗ ΕΓΚΡΙΣΗΣ», με μεγάλα γράμματα.
            
         11.   ΟΡΙΣΤΙΚΗ ΠΑΥΣΗ ΠΑΡΑΓΩΓΗΣ
   Εάν ο κάτοχος της έγκρισης διακόψει οριστικά την παραγωγή ενός τύπου ανταλλακτικού σιγαστήρα ή στοιχείων σιγαστήρα που έχει (έχουν) εγκριθεί σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση. Αφού λάβει τη σχετική κοινοποίηση, η αρχή ενημερώνει τα άλλα συμβαλλόμενα μέρη της συμφωνίας που εφαρμόζουν τον παρόντα κανονισμό με τη διαβίβαση αντιγράφου του εντύπου έγκρισης, στο τέλος του οποίου αναγράφεται με μεγάλα γράμματα η μνεία «ΠΑΥΣΗ ΠΑΡΑΓΩΓΗΣ», υπογεγραμμένη και με ημερομηνία.
   12.   ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΔΙΟΙΚΗΤΙΚΩΝ ΥΠΗΡΕΣΙΩΝ
   Τα συμβαλλόμενα μέρη της συμφωνίας που εφαρμόζουν τον παρόντα κανονισμό θα κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι υπεύθυνες για τη διεξαγωγή των δοκιμών έγκρισης και των διοικητικών υπηρεσιών που χορηγούν εγκρίσεις και στις οποίες υποβάλλονται τα έντυπα εκδιδόμενα σε άλλες χώρες που πιστοποιούν την έγκριση ή την απόρριψη ή την ανάκληση έγκρισης.
   
      (1)  Κατηγορία M: Μηχανοκίνητα οχήματα τα οποία προορίζονται για τη μεταφορά επιβατών και έχουν τουλάχιστον τέσσερις τροχούς ή έχουν τρεις τροχούς εφόσον το μέγιστο βάρος τους υπερβαίνει τον ένα μετρικό τόνο. (Τα αρθρωτά οχήματα που περιλαμβάνουν δύο μη διαχωριζόμενα αλλά αρθρωτά τμήματα νοούνται ως ενιαίο όχημα.)
   Κατηγορία M1: Οχήματα τα οποία προορίζονται για τη μεταφορά επιβατών και φέρουν κατ' ανώτατο όριο, εκτός της θέσεως του οδηγού, οκτώ θέσεις καθημένων.
   Κατηγορία N: Μηχανοκίνητα οχήματα τα οποία προορίζονται για τη μεταφορά εμπορευμάτων και έχουν τουλάχιστον τέσσερις τροχούς ή έχουν τρεις τροχούς εφόσον το μέγιστο βάρος τους υπερβαίνει τον ένα μετρικό τόνο.
   Κατηγορία Ν1: Οχήματα τα οποία προορίζονται για τη μεταφορά εμπορευμάτων και έχουν μέγιστο βάρος που δεν υπερβαίνει τους 3,5 μετρικούς τόνους.
   Σύμφωνα με την «Ταξινόμηση οχημάτων» του κανονισμού αριθ. 13 (E/ECE/324 — E/ECE/TRANS/505/Αναθ. 1/Προσ. 12/Αναθ. 2, σημείο 5.2).
   
      (2)  για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία· 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Γιουγκοσλαβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία. 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία και 21 για την Πορτογαλία. Οι επόμενοι αριθμοί θα χορηγηθούν σε άλλες χώρες σύμφωνα με την χρονολογική σειρά με την οποία θα κυρώσουν ή θα προσχωρήσουν στη συμφωνία για την υιοθέτηση ομοιόμορφων προϋποθέσεων έγκρισης και αμοιβαίας αναγνώρισης εγκρίσεων των εξοπλισμών και εξαρτημάτων μηχανοκίνητων οχημάτων, και οι αριθμοί που θα χορηγηθούν κατ' αυτόν τον τρόπο θα κοινοποιηθούν από τον Γενικό Γραμματέα του Οργανισμού Ηνωμένων Εθνών στα συμβαλλόμενα μέρη της συμφωνίας.
   
      ΠΑΡΑΡΤΗΜΑ 1
      [μέγιστο μέγεθος: Α 4 (210 x 297 mm)]
      
         
      
         Ονομασία διοικητικής υπηρεσίας
      
      Ανακοίνωση σχετικά με την έγκριση (ή την επέκταση ή την άρνηση ή την απόσυρση έγκρισης ή την οριστική διακοπή παραγωγής) ενός τύπου ανταλλακτικού σιγαστήρα ή των στοιχείων του εν λόγω σιγαστήρα σύμφωνα με τον κανονισμό αριθ. 59
      Έγκριση αριθ.:
      
                  1.
               
               
                  Εμπορική επωνυμία ή σήμα του σιγαστήρα:
               
            
                  2.
               
               
                  Τύπος του σιγαστήρα:
               
            
                  3.
               
               
                  Όνομα και διεύθυνση κατασκευαστή:
               
            
                  4.
               
               
                  Εφόσον υφίσταται, όνομα και διεύθυνση του αντιπροσώπου του κατασκευαστή:
               
            
                  5.
               
               
                  Σύντομη περιγραφή του σιγαστήρα [με/χωρίς (1) ινώδη υλικά κ.λπ.]:
               
            
                  6.
               
               
                  Εμπορική επωνυμία ή σήμα του τύπου οχήματος για τον οποίο προορίζεται ο σιγαστήρας:
               
            
                  7.
               
               
                  Τύπος οχήματος, αρχής γενομένης από τον αριθμό σειράς:
               
            
                  8.
               
               
                  Είδος κινητήρα: επιβαλλόμενη ανάφλεξη/ανάφλεξη με συμπίεση:
               
            
                  9.
               
               
                  Κύκλοι: δίχρονος ή τετράχρονος:
               
            
                  10.
               
               
                  Χωρητικότητα κυλίνδρων:
               
            
                  11.
               
               
                  Ισχύς κινητήρα (kW ECE):
               
            
                  12.
               
               
                  Αριθμός σχέσεων του κιβωτίου ταχυτήτων:
               
            
                  13.
               
               
                  Χρησιμοποιούμενες σχέσεις του κιβωτίου ταχυτήτων:
               
            
                  14.
               
               
                  Τελική(-ές) σχέση(-εις) μετάδοσης:
               
            
                  15.
               
               
                  Μέγιστη ισχύς:
               
            
                  16.
               
               
                  Συνθήκες φόρτωσης των οχημάτων κατά τη δοκιμή:
               
            
                  17.
               
               
                  Στάθμες θορύβου:
                  Όχημα σε κίνηση: …… dbA σε σταθερή ταχύτητα προτού επιταχύνει στα …… km/h
                  Όχημα σε στάση: …… dbA και με στροφές κινητήρα …… στροφές ανά λεπτό.
               
            
                  18.
               
               
                  Τιμή αντίθλιψης:
               
            
                  19.
               
               
                  
                              Σιγαστήρας που υποβλήθηκε
                           
                           
                              :
                           
                           
                              για έγκριση στις
                              για επέκταση έγκρισης στις
                           
                        
            
                  20.
               
               
                  Τεχνική υπηρεσία αρμόδια για τη διεξαγωγή των δοκιμών έγκρισης:
               
            
                  21.
               
               
                  Ημερομηνία έκδοσης του πρακτικού δοκιμών από την εν λόγω υπηρεσία:
               
            
                  22.
               
               
                  Αριθμός έκθεσης που εκδόθηκε από την εν λόγω υπηρεσία:
               
            
                  23.
               
               
                  Χορήγηση/άρνηση έγκρισης (1)
                  
               
            
                  24.
               
               
                  Θέση του σήματος έγκρισης στο όχημα:
               
            
                  25.
               
               
                  Τόπος:
               
            
                  26.
               
               
                  Ημερομηνία:
               
            
                  27.
               
               
                  Υπογραφή:
               
            
                  28.
               
               
                  Τα ακόλουθα έγγραφα, που φέρουν τον προαναφερόμενο αριθμό έγκρισης, επισυνάπτονται στην παρούσα κοινοποίηση:
                  
                               
                           
                           
                              ………… εικόνες, διαγράμματα και σχέδια του σιγαστήρα
                           
                        
                               
                           
                           
                              ………… φωτογραφίες του σιγαστήρα
                           
                        
                               
                           
                           
                              ………… κατάλογος στοιχείων σιγαστήρα που προσδιορίζονται δεόντως
                           
                        
            
         (1)  Διαγράφεται ό, τι δεν ισχύει.
   
   
      ΠΑΡΑΡΤΗΜΑ 2
      ΔΙΑΤΑΞΗ ΤΟΥ ΣΗΜΑΤΟΣ ΕΓΚΡΙΣΗΣ
      (βλ. σημείο 5.4 του παρόντος κανονισμού)
      
         
      Το ανωτέρω σήμα έγκρισης τοποθετημένο σε σιγαστήρα δηλώνει ότι ο συγκεκριμένος τύπος ανταλλακτικού σιγαστήρα έχει εγκριθεί στις Κάτω Χώρες (E4) σύμφωνα με τον κανονισμό αριθ. 59 και με αριθμό έγκρισης 002439. Τα πρώτα δύο ψηφία του αριθμού έγκρισης δηλώνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 59 στην αρχική μορφή του.
   
   
      ΠΑΡΑΡΤΗΜΑ 3
      ΣΥΓΚΡΟΤΗΜΑ ΔΟΚΙΜΗΣ
      
         
   
   
      ΠΑΡΑΡΤΗΜΑ 4
      ΣΗΜΕΙΑ ΜΕΤΡΗΣΗΣ — ΑΝΤΙΘΛΙΨΗ
      Παραδείγματα δυνατών σημείων μέτρησης για τη διεξαγωγή δοκιμών απώλειας πίεσης. Το ακριβές σημείο μέτρησης πρέπει να προσδιορίζεται στην έκθεση δοκιμών. Στο σημείο μέτρησης η ροή των καυσαερίων πρέπει να είναι σταθερή.
      fig. 1
      
         
      fig. 2 (1)
      
      
         
      fig. 3
      
         
      
         (1)  Εάν δεν είναι δυνατόν, βλ. εικόνα 3.
   
   
      ΠΑΡΑΡΤΗΜΑ 5
      ΕΛΕΓΧΟΙ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
      1.   ΓΕΝΙΚΑ
      Οι απαιτήσεις αυτές είναι συνεπείς με τις δοκιμές που πρέπει να γίνονται για τον έλεγχο συμμόρφωσης της παραγωγής (COP), σύμφωνα με τα σημεία 9.3.5 και 9.4.3 του παρόντος κανονισμού.
      2.   ΔΙΑΔΙΚΑΣΙΕΣ ΕΛΕΓΧΟΥ
      Οι μέθοδοι δοκιμής, τα όργανα μέτρησης και η ερμηνεία των αποτελεσμάτων πρέπει να ανταποκρίνονται σε όσα περιγράφονται στο ανωτέρω σημείο 6. Ο δοκιμαζόμενος σιγαστήρας ή το στοιχείο σιγαστήρα υποβάλλεται στη δοκιμασία που περιγράφεται στα ανωτέρω σημεία 6.2, 6.3 και 6.4.
      3.   ΔΕΙΓΜΑΤΟΛΗΨΙΑ
      Επιλέγεται ένας σιγαστήρας ή στοιχείο σιγαστήρα. Αν μετά την εκτέλεση της δοκιμής του σημείου 4.1 θεωρείται ότι το δείγμα δεν ανταποκρίνεται στις απαιτήσεις του παρόντος κανονισμού, πρέπει να υποβάλλονται σε δοκιμή δύο επιπλέον σιγαστήρες ή στοιχεία.
      4.   ΑΞΙΟΛΟΓΗΣΗ ΤΩΝ ΑΠΟΤΕΛΕΣΜΑΤΩΝ
      
                  4.1.
               
               
                  Αν η στάθμη θορύβου του σιγαστήρα ή των στοιχείων σιγαστήρα, που υποβάλλονται σε δοκιμή κατά το ανωτέρω σημείο 6.2, δεν υπερβαίνει πέραν του 1 dB (Α) τη μετρηθείσα στάθμη θορύβου κατά τις δοκιμές έγκρισης τύπου του εν λόγω τύπου εξάτμισης ή στοιχείων του, θεωρείται ότι ο τύπος της εξάτμισης ή στοιχείων της ανταποκρίνεται στις απαιτήσεις του παρόντος κανονισμού.
               
            
                  4.2.
               
               
                  Αν η εξάτμιση ή στοιχείο της που υποβάλλεται σε δοκιμή σύμφωνα με το σημείο 4.1 δεν ικανοποιεί τις απαιτήσεις που τάσσονται στο εν λόγω σημείο, πρέπει να υποβληθούν σε δοκιμή δύο επιπλέον εξατμίσεις ή στοιχεία του ίδιου τύπου, κατ' εφαρμογή των ανωτέρω σημείων 1 και 2.
               
            
                  4.3.
               
               
                  Αν η στάθμη θορύβου του δεύτερου ή/και τρίτου δείγματος του σημείου 4.2 υπερβαίνει πέραν του 1 dB (Α) τη μετρηθείσα στάθμη θορύβου κατά τις δοκιμές έγκρισης τύπου του εν λόγω τύπου εξάτμισης ή στοιχείων της, ο τύπος της εξάτμισης ή στοιχείων της θεωρείται ότι δεν ανταποκρίνεται στις απαιτήσεις του παρόντος κανονισμού και ο κατασκευαστής οφείλει να λάβει τα αναγκαία μέτρα για την αποκατάσταση της συμμόρφωσης.